hotchpotch/miracl-hf-unified huggingface dataset:
संबंधपरक आँकड़ा संचय प्रबंधन प्रणाली
संबंधपरक आँकड़ा संचय प्रबंधन प्रणाली (relational database management system / RDBMS) वह आँकड़ा संचय प्रबंधन प्रणाली है जो ई एफ कॉड्ड (E. F. Codd) द्वारा प्रस्तावित संबन्धपरक मॉडल पर आधारित है। २०१५ में बड़ी मात्रा में प्रयोग किये जाने वाले कई डेटाबेस प्रबन्धन प्रणालियाँ इस मॉडल पर आधृत हैं।
लाहौर उच्च न्यायालय
लाहौर उच्च न्यायालय,(, अदालत-ए आला, लाहौर) लाहौर में स्थित, पंजाब, पाकिस्तान का उच्च न्यायालय है। इसे, बतौर उच्च न्यायालय, 21 मार्च 1919 में स्थापित किया गया था। इसके पार पाकिस्तान के पंजाब सूबे पर न्यायिक अधिकार है। हालाँकि, इस न्यायालय का मुख्य आसन लाहौर है, परंतु साथ ही इसके तीन न्यायचौकियाँ रावलपिंडी, मुल्तान और बहावलपुर में भी स्थित हैं, एवं साथ ही फ़ैसलाबाद, सियालकोट, गुर्जनवाला व डी जी ख़ान में भी नई चौकियाँ खुलने की बात है।
इस न्यायालय को सर्वप्रथम, 1866 में मुख्य न्यायालय ("चीफ़ कोर्ट") के तौर पर उपनिवेशीय सरकार द्वारा स्थापित किया गया था जिसमें दो न्यायाधीश नियुक्त किये गए थे। 1919 में राजा जॉर्ज सप्तम् के आदेश द्वारा इसे उठा की उच्च न्यायालय के स्तर पर स्थापित किया गया और साथ ही मुख्य न्यायाधीश और छह जूनियर जज नियुक्त किए गए। स्थापना के समय इस अदालत का अधिकारक्षेत्र पूरे संयुक्त पंजाब पर था। इसके पश्चात भारत सरकार अधिनियम, 1935 ने न्यायिक व्यवस्था में अनेक निर्णायक बदलाव लाए, जिसके तहत न्यायाधीशों की नियुक्ति, आचार, न्यायालय में नियुक्त न्यायाधीशों की अधिकतम संख्या और न्यायाधीश की अधिकतम आयु सीमा भी तय की गई।
1947 में पाकिस्तान की स्थापना के बाद पूर्वी पंजाब के लिए न्यायालय लाहौर के एक आदेश से एक अलग अदालत गठित और शेष क्षेत्र कि पाकिस्तान में शामिल था वह बदस्तूर न्यायालय लाहौर के अधिकार क्षेत्र में रहा। अतः भारत विभाजन के पश्चात लाहौर उच्च न्यायालय का अधिकारक्षेत्र घट कर केवल पश्चिमी पंजाब तक सीमित रह गया और पूर्वी पंजाब के लिये भारतीय न्यायपालिका के अंतर्गत नई उच्च न्यायालय गठित की गई। और लाहौर उच्च न्यायालय को पाकिस्तानी न्यायपालिका के अंतर्गत ले आया गया।
30 सितंबर 1955 को पाकिस्तान की संविधान सभा ने एक इकाई व्यवस्था के तहत प्रांत पश्चिमी पाकिस्तान का गठन किया और साथ ही महाराज्यपाल(गवर्नर-जनरल) को यह अधिकार दिया गया कि वह पश्चिमी पाकिस्तान उच्च न्यायालय का गठन करे, उसी की तहत पश्चिमी पाकिस्तान उच्च न्यायालय का गठन 1956 में किया गया।
वर्ष 1981 में न्यायालय के बहावलपुर, रावलपिंडी और मुल्तान के तीन बेंच का गठन किया गया। साथ ही अदालत को सर्किट कोर्ट स्थापित करने का अधिकार भी दिया गया। www.lhc.gov.pk आधिकारिक वेबसाइट
उत्तरी थाईलैण्ड
भौगोलिक रूप से उत्तरी थाईलैण्ड एक पहाड़ी क्षेत्र है जिसकी कई पर्वतमालाएं पड़ोस के बर्मा और लाओस देशों में भी विस्तृत शान पहाड़ियों का भाग हैं। हालाँकि थाईलैण्ड के अन्य भागों की तरह यह भी एक गरम क्षेत्र है, इसकी अधिक ऊँचाई के कारण यहाँ मौसमी बदलाव भी अधिक दिखते हैं। थाईलैण्ड में देश को एक छह-क्षेत्रीय विभाजन में देखा जाना सबसे अधिक प्रचलित है लेकिन देश की औपचारिक प्रशासन-प्रणाली में इसकी कोई मान्यता नहीं है। ऐतिहासिक रूप से यह लान्ना राज्य और उसकी संस्कृति की गृहभूमि है।
थाईलैण्ड की प्रान्त व्यवस्था में इस क्षेत्र में यह प्रान्त आते हैं:
सिंध उच्च न्यायालय
सिंध उच्च न्यायालय,(; "अदालत-ए आला, सिंध"}}) सिंध प्रांत के सर्वोच्च न्यायिक संस्था है। 1906 में स्थापित, यह प्रांतीय राजधानी कराची में स्थित है। इसके अलावा सिविल और आपराधिक मामलों में सिंध के लिए अपील की सर्वोच्च अदालत जा रहा है, न्यायालय जिला न्यायालय और कराची में सत्र न्यायालय था।
21 अगस्त 1926 को इस अदालत को "सिंध कोर्ट ऐक्ट" के तहत मुख्य न्यायालय (चीफ़ कोर्ट) के तौर पर स्थापित किया गया था। भारत सरकार अधिनियम, 1935 के पारिन होने के बाद न्यायिक व्यवस्था में कई निर्णायक बदलाव लाए गए और 1 अप्रैल 1937 इसे उच्च न्यायालय के रूप में शाही फरमान द्वारा स्थापित किया गया था। पश्चिमी पाकिस्तान के उच्च न्यायालय के समय कराँची बेंच में न्यायाधीशों की संख्या 15 थी, परंतु सिंध उच्च न्यायालय के पुनर्स्थापन के बाद इस संख्या को घटा कर 12 कर दिया गया।
इस न्यायालय का मुख्य स्थिन कराँची है, एवं इसके हैदराबाद, सुक्कुर और लडकाना मेंतीनन बेंचें हैं। साथ ही सिंध के राज्यपाल और मुख्य न्यायाधीश के सलाह पर और अन्य नए बेंच भी स्थापित कर सकती है।
न्यायालय के पूर्व मुख्य न्यायाधीशों की सूची:
1926 बिन्नी मिल्ज़ हड़ताल
1926 बिन्नी मिल्ज़ हड़ताल एक सर्वजनिक हड़ताल थी जो कि बेंगलोर वूलन, कॉटन और सिल्क मिल्ज़, जिसे आम भाषा में बिन्नी मिल्ज़ कहा जाता है, में 1926 में हुई थी। इस हड़ताल को भारतीय स्वतन्त्रता संग्राम का एक हिस्सा माना जाता है।
1925 में मैसूर राज्य ने 1914 के फ़ैक्ट्री कानून में संशोधन किया जिसके अनुसार कार्य समय में कमी, वेतन में बढ़ोत्री और बहतर कार्य वातावरण की सिफ़ारिश की गई थी। इससे फ़ैक्ट्री मज़दूरों में असन्तोष की भावना उत्पन्न हुई।
पूर्वी पंजाब
पुराने पंजाब के ज्यादातर मुस्लिम-बहुल इलाक़े पंजाब के पश्चिमी हिस्से में आए, और पाकिस्तान का पश्चिमी पंजाब सूब बन गए। बाद में इसका नाम बदलकर पंजाब प्रांत कर दिया गया, जबकि ज्यादातर हिंदू और सिख बहुल क्षेत्र पूर्वी हिस्से में थे, जो भारत में ही रहे।
ब्रिटिश भारत के विभाजन के साथ, पंजाब प्रांत को यूनाइटेड किंगडम की संसद द्वारा पारित भारतीय स्वतंत्रता अधिनियम के अनुसार दो भागों में विभाजित किया गया। भारत सरकार अधिनियम, १९३५ के तहत गठित पंजाब प्रांत का अस्तित्व समाप्त हो गया और दो नए प्रांतों का गठन किया गया, जिन्हें क्रमशः पश्चिमी पंजाब और पूर्वी पंजाब के रूप में जाना गया। पंजाब क्षेत्र की सभी रियासतें (जिनपर ब्रिटिश अधिकार नहीं था, इसलिए इनका अंग्रेजों द्वारा विभाजन नहीं किया जा सकता था), सिवाय बहावलपुर (रियासत) के, जो पाकिस्तान अधिराज्य में जाकर मिली)। इस प्रकार भारत के नए अधिराज्य का गठन हुआ, और ये रियासतें संयुक्त रूप से पटियाला और पूर्वी पंजाब राज्य संघ (PEPSU) में गठित होकर भारत में मिल गईं। पंजाब प्रांत के पूर्वोत्तर इलाक़े पहाड़ी थे, और इन्हें 1950 में संयुक्त रूप से हिमाचल प्रदेश के रूप में एक केन्द्र-शासित प्रदेश घोषित किया गया था।
1950 में लागू हुए भारत के संविधान ने"पूर्वी पंजाब" के प्रांत का नाम बदलकर "पंजाब" राज्य कर दिया।
1956 में, राज्य पुनर्गठन अधिनियम १९५६ के अनुसार पेप्सू का एक विस्तारित पंजाब राज्य में विलय कर दिया गया।
1 नवंबर 1966 से प्रभावी होने के साथ, इस समय भाषाई आधार पर राज्य का एक और बार पुनर्गठन हुआ, जब 1956 में पंजाब को तीन राज्यों में विभाजित किया गया: ज्यादातर हिंदी भाषी हिस्सा वर्तमान भारतीय राज्य हरियाणा बन गया और ज्यादातर पंजाबी-भाषी हिस्सा वर्तमान पंजाब बन गया, जबकि चंडीगढ़ दोनों राज्यों की राजधानी के रूप में एक नया केंद्र शासित प्रदेश के रूप में गठित हुआ। उसी समय, सोलन और नालागढ़ सहित पटियाला और पूर्व पंजाब राज्य संघ के पूर्व क्षेत्र के कुछ हिस्सों को हिमाचल प्रदेश राज्य में स्थानांतरित कर दिया गया।
चूंकि यह एक राज्य का नाम नहीं रह गया है, "पूर्वी पंजाब" का उपयोग भारत में वर्तमान पंजाब राज्य के पूर्वी भाग को संदर्भित करने के लिए किया गया है, जबकि पाकिस्तान में इसका अर्थ पाकिस्तान के पंजाब प्रांतका पूर्वी भाग है, हालांकि पाकिस्तानी भी कभी-कभी वर्तमान भारतीय पंजाब का उल्लेख करते हुए "पूर्वी पंजाब" शब्द का प्रयोग करते हैं। "पूर्वी" और "पश्चिमी" पंजाब शब्दों का प्रयोग अक्सर आधुनिक भारत और पाकिस्तान में किया जाता है, जब दोनों क्षेत्रों की तुलना की जाती है।
पंजाब राज्य में 22 जिले हैं।
पेशावर उच्च न्यायालय
पेशावर उच्च न्यायालय,(; "अदालत-ए आला, पेशावर") ख़ैबर पख़्तूनख़्वा प्रांत के सर्वोच्च न्यायिक संस्था है। यह प्रांतीय राजधानी पेशावर में स्थित है। यह सिविल और आपराधिक मामलों में प्रांत की सर्वोच्च अपीलय अदालत है, एवं ख़ैबर पख़तूनख़्वा के सारे जिला न्यायालय और सत्र न्यायालय इसके अधिकारक्षेत्र के अंतर्गत आते हैं।
19वीं शताब्दी के अंतिम दिनों में भारत के वायसराॅय लॉर्ड कर्जन ने खैबर पख्तूनख्वा प्रांत(तब पश्चिमोत्तर सीमांत प्रांत) को गठित करने के सुझाव को पारित किया था, जिस का प्रस्ताव भारत के तत्कालीन राज्य सचिव लॉर्ड जॉर्ज हैमिल्टन ने 20 दिसंबर सन 1900 में रखा था।
इस बात को अधिकारिक तौर पर 9 नवंबर 1901 (महाराज के जन्म दिन के मौके पर) को स्थापित किया गया। साथ ही इष बात की जरूरत समझी गई की इस प्रांत के लिए एक न्यायिक आयुक्त को नियुक्त किया जाए। "खैबर पख्तूनख्वा विधि एवं न्याय प्रस्तावना संख्या 8 1901" के तहत महाराज्यपाल एवं परिषद ,ने भारत सरकार अधिनियम, 1854 के तहत ख़ैबर पख्तूनख्वा प्रांत में न्यायिक संस्थानों की स्थापना का आदेश दिया और इसी परियोजना के तहत इस अदालत की भी स्थापना की गई।
1973 का संविधान, यह प्रावधान देता है कि पेशावर उच्च न्यायालय के दो न्यायचौकियाँ एबटाबाद और डीआई खान में स्थापित की जाएँ। संविधान का अनुच्छेद 199, उच्च न्यायालयों की न्यायिक अधिकार-सीमा को विस्तार से अंकित करता है। 1973 के संविधान में दिए गए प्रावधान परस्पर 1956 के संविधान में दिए गए प्रावधानों के बराबर ही थें, जिसे विस्तार में, 1962 के संविधान में दिया गया था।
नाहीद आबिदी
नाहीद आबिदी संस्कृत भाषा की एक भारतीय विदुषी और लेखिका हैं। उन्हें भारत सरकार द्वारा 2014 में पद्मश्री पुरस्कार से सम्मानित किया गया जो कि चौथा उच्च-स्तरीय नागरिक सम्मान है। यह पुरस्कार उन्हें साहित्य के क्षेत्र में प्रदान किया गया था।
नाहीद आबिदी का जन्म 1961 में मिर्ज़ापुर के एक मुसलमान ज़मींदार परिवार में हुआ था, जो कि भारतीय राज्य उत्तर प्रदेश में है। संस्कृत को अपना विषय बनाकर आबिदी ने कमला महेश्वरी डिगरी कॉलेज से स्नातक की शिक्षा पूरी की। उन्होंने के० वी० डिगरी कॉलेज, मिर्ज़ापुर से एम० ए० की शिक्षा प्राप्त की।
नाहीद एहतेशाम आबिदी से अपनी शादी के पश्चात वाराणसी में ही निवास किया जो कि संस्कृत भाषा के अध्ययन का एक प्राचीन केन्द्र है। एहतेशाम आबिदी इस शहर के एक वकील हैं। गरुड़ पुराण के अनुसार वाराणसी एक पवित्र स्थान है। आगे चलकर आबिदी ने महात्मा गाँधी काशी विद्यापीठ से पी० एच० डी० की शिक्षा प्राप्त की और अपने शोध को "वेदिक साहित्य में अश्विनियों का स्वरूप" के शीर्षक से 1993 में प्रकाशित किया।
2005 में आबिदी ने बनारस हिन्दू विश्वविद्यालय में नि:शुल्क रूप से लेकचरर के तौर पर काम करना शुरू किया। इसके पश्चात वह महात्मा गाँधी काशी विद्यापीठ में अंशकालिक लेकचरर के रूप में दिहाड़ी परियोजना के अंतर्गत काम करने लगी। परन्तु सर्व प्रथम मुसलमान महिला संस्कृत लेकचरर के रूप में प्रसिद्ध होने के बावजूद स्थायी नौकरी मिलने में कठिनाई हुई थी। उनकी पहली किताब 2008 में "संस्कृत साहित्य में रहीम" के शीर्षक से प्रकाशित हुई प्रसिद्ध कवि खान-ए-खाना अबदुल रहीम की संस्कृत भाषा के प्रति रुचि पर आधारित है। इसके पश्चात "देवालयस्य दीप:" रही जो कि मिर्ज़ा ग़ालिब के काव्य-संग्रह का अनुवाद थी। तीसरी किताब "सिर्र-ए-अकबर" थी थी जो कि मुगल राजकुमार दारा शिकोह द्वारा फ़ारसी में अनुदित पचास उपनिषदों का हिन्दी अनुवाद था। इसके अलावा आबिदी ने वेदान्त का हिन्दी अनुवाद किया जिसे दारा शिकोह ने फ़ारसी में अनुवाद किया था और दारा शिकोह ही के सूफ़ीवाद पर आधारित पाठ का अनुवाद किया।
नाहीद आबिदी अपने पति एहतेशाम आबिदी और दो बच्चों - एक लड़का और एक लड़की के साथ वारणसी के शिवपुरी की वी०डी०ए० कालोनी में रहती हैं। वह सम्पूर्णानन्द संस्कृत विश्वविद्यालय के आधिकारिक परिषद की सदस्या भी हैं।
नाहीद को भारत सरकार द्वारा 2014 में साहित्य में उनके योगदान के कारण पद्मश्री पुरस्कार दिया गया। लखनऊ विश्वविद्यालय द्वारा उन्हें सम्मानदायक डी० लिट्ट० की उपाधि दी गई।
आबिदी ने भारत के प्रधान मंत्री नरेन्द्र मोदी से 9 सितम्बर 2014 को उनके निवास पर मिल चुकी हैं और उनके द्वारा लिखी गई दो पुस्तकों को प्रस्तुत किया। इस बैठक की घोषणा मोदी ने गूगल प्लस पर एक चित्र के साथ की और इस बैठक का वीडियो प्रधान मंत्री के व्यक्तिगत जालस्थल पर प्रदर्शित किया गया था।
ईसान
ईसान या फाक ईसान (थाई: ภาคอีสาน) थाईलैण्ड का पूर्वोत्तरी भाग है। इसका नाम संस्कृत व पालि के ऐशान शब्द से उत्पन्न हुआ है, जिसका अर्थ "पूर्वोत्तर" होता है। थाईलैण्ड में देश को एक छह-क्षेत्रीय विभाजन में देखा जाना सबसे अधिक प्रचलित है और उस विधि के अनुसार यह देश का सबसे बड़ा क्षेत्र है। इसका अधिकांश भाग खोरात पठार पर स्थित है। उत्तर और पूर्व में मीकांग नदी इसे लाओस देश से अलग करती है जबकि दक्षिण में यह कम्बोडिया के साथ सीमावर्ती है। पश्चिम में फेत्चबून पहाड़ियाँ इसे उत्तरी और मध्य थाईलैण्ड से अलग करती है।
थाईलैण्ड की प्रान्त व्यवस्था में इस क्षेत्र में यह प्रान्त आते हैं:
चाओ फ्रया नदी
चाओ फ्रया नदी थाईलैण्ड की एक प्रमुख नदी है जिसके इर्द-गिर्द थाईलैण्ड के मध्यवर्ती मैदान विस्तृत हैं। यह राष्ट्रीय राजधानी बैंकॉक से बहती हुई थाइलैण्ड की खाड़ी में बह जाती है।
तेनासेरिम पहाड़ियाँ
तेनासेरिम पहाड़ियाँ बर्मा, थाईलैण्ड व मलेशिया में उत्तर-दक्षिण दिशा में लगभग १७०० किमी तक चलने वाली एक पर्वतमाला है। हालांकि इनकी ऊँचाई अधिक नहीं है, फिर भी यह अपने मध्य और उत्तरी भाग में बर्मा और थाईलैण्ड के बीच में एक प्राकृतिक सीमा बनाती हैं। इनका नाम बर्मा के तनीन्थार्यी मण्डल के नाम के एक परिवर्तित रूप पर पड़ा है। अपने दक्षिणी भाग में यह क्रा थलसंधि में से निकलती हुई सिंगापुर के पास तक पहुँच जाती है।
समुद्री पुरातत्व
समुद्री पुरातत्व (Maritime archaeology या marine archaeology), पुरातत्व की एक शाखा है जो प्राचीन मानव का समुद्रों, झीलों एवं नदियों से सम्बन्धित क्रियाकलापों का अध्ययन करती है। इस कार्य में प्राचीन जलयान, समुद्र के किनारे स्थित बन्दरगाह एवं अन्य निर्माण, डूबे हुए लैण्डस्केप आदि बहुत सहायक होते हैं।
खम्भात की खाड़ी का समुद्री पुरातत्व
खम्भात की खाड़ी का समुद्री पुरातत्व मुख्यतः सन २००० के दिसम्बर माह में राष्‍ट्रीय समुद्र प्रौद्योगिकी संस्‍थान द्वारा खोजे गये पुरातात्विक वस्तुओं पर केन्द्रित है। संस्थान ने समुद्र के अन्दर स्थित प्राचीन नदी-चैनेल (रिवर चैनेल)को खोज निकाला था। उसमें शामिल वैज्ञानिकों ने इन चैनेलों को इस खाड़ी में गिरने वाली वर्तमान समय की प्रमुख नदियों का विस्तार होने का अनुमान लगाया है।
मध्य थाईलैण्ड
मध्य थाईलैण्ड थाईलैण्ड का एक क्षेत्र है जो चाओ फ्रया नदी के मैदानी क्षेत्र पर विस्तृत है। यह ईसान क्षेत्र (पूर्वोत्तरी क्षेत्र) से फेत्चबुन पर्वतमाला द्वारा विभाजित है। पश्चिम में यह बर्मा से तेनासेरिम पहाड़ियों द्वारा अलग किया जाता है। यह पुराने समय में अयुथया राज्य का केन्द्र था और आज भी थाईलैण्ड का सर्वाधिक आबादी वाला इलाक़ा है। राष्ट्रीय राजधानी बैंकॉक इसी क्षेत्र में है।
थाईलैण्ड की प्रान्त व्यवस्था में इस क्षेत्र में यह प्रान्त आते हैं:
पूर्वी थाईलैण्ड
पूर्वी थाईलैण्ड थाईलैण्ड का एक क्षेत्र है जो पूर्व में कम्बोडिया से और पश्चिम में मध्य थाईलैण्ड क्षेत्र से सीमवर्ती है।
थाईलैण्ड की प्रान्त व्यवस्था में इस क्षेत्र में यह प्रान्त आते हैं:
पश्चिमी थाईलैण्ड
पश्चिमी थाईलैण्ड थाईलैण्ड का एक क्षेत्र है जो पश्चिम में बर्मा से और पूर्व में मध्य थाईलैण्ड क्षेत्र से सीमवर्ती है।
थाईलैण्ड की प्रान्त व्यवस्था में इस क्षेत्र में यह प्रान्त आते हैं:
दक्षिणी थाईलैण्ड
दक्षिणी थाईलैण्ड थाईलैण्ड का एक क्षेत्र है जो उत्तर में मध्य थाईलैण्ड क्षेत्र से सीमवर्ती है। क्रा थलसंधि इसका प्रमुख भाग है और दक्षिण में यह मलेशिया से सीमावर्ती है। पूर्वोत्तर में इसकी एक छोटी सीमा बर्मा के साथ लगती है।
थाईलैण्ड की प्रान्त व्यवस्था में इस क्षेत्र में यह प्रान्त आते हैं:
आंग थोंग प्रान्त
आंग थोंग थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
थाई भाषा में "आंग थोंग" का अर्थ "सुनहरा कटोरा" होता है, जो इस प्रान्त की कृषि-सम्बन्धी महत्व का प्रतीक है।
चइ नात प्रान्त
चइ नात थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
थाई भाषा में "चई नात" का अर्थ "विजय स्थल" होता है। अयुथाया राज्य के काल में यहाँ बर्मा की सेना से कई झड़पें हुई जिनमें थाई सेनाएँ विजई रहीं।
आठ घण्टे का कार्य-दिवस आंदोलन
आठ घण्टे का कार्य-दिवस आंदोलन या 40-घण्टे का कार्य-सप्ताह आंदोलन मजदूरों के कार्य-दिवस की अवधि को कम करने के लिए एक आंदोलन था। इस से पहले एक कार्य-दिवस की अवधि 12 से 16 घण्टे होती थी।
कम्फैंग फेट प्रान्त
कम्फैंग फेट थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
थाई भाषा में "कम्फैंग" का अर्थ "दिवार" होता है और "फेट" की उत्पत्ति संस्कृत के "वच्र" शब्द से हुई है जो यहाँ हीरे (रत्न) का अर्थ रखता है। "कम्फैंग फेट" का अर्थ "हीरे की दीवार" होता है।
लोपबुरी प्रान्त
लोपबुरी थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"लोपबुरी" शब्द "लोवापुरी" का परिवर्तित रूप है। इसमें "लवा" (जो "लोवा" भी कहलाते हैं) एक ऐतिहासिक मोन-ख्मेर समुदाय का नाम है,जबकि "पुरी" संस्कृत का शब्द है।
नखोन नायोक प्रान्त
नखोन नायोक थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"नखोन" शब्द थाईलैण्ड के कई स्थानों के नाम में आता है और संस्कृत के "नगर" शब्द से उत्पन्न हुआ है। "नायोक" का एक अर्थ यह निकाला जाता है कि यह संस्कृत के नायक शब्द का रूप है लेकिन अधिक सम्भावना है कि यह "ना" (चावल पर लगा कर या लगान) और "योक" (मुक्त) का मिश्रित रूप है। यदी यह सही है तो प्रान्त के नाम का अर्थ "लगान-मुक्त नगर" है।
बलूचिस्तान उच्च न्यायालय
बलोचिस्तान उच्च न्यायालय,(; देवनागरीकृत : " अदालत-ए-आलिया बलूचिस्तान " ) बलूचिस्तान प्रान्त की सर्वोच्च न्यायिक संस्था है। 1906 में स्थापित, यह प्रान्तीय राजधानी क्वेटा में स्थित है। इसके अलावा नागरिक और आपराधिक मामलों में सिन्ध के लिये अपील की सर्वोच्च न्यायालय जा रहा है। न्यायालय, जनपद न्यायालय और कराची में सत्र न्यायालय था।
कच्चा लिम्बू
कच्चा लिम्बू एक 2011 की भारतीय फिल्म है जो 18 फरवरी 2011 को रिलीज़ हुई थी। इसमें अतुल कुलकर्णी मुख्य रूप में है और अधिक अन्य नए कलाकारों ने भी इसमें अभिनय किया है। यह फिल्म एक 13 साल की उम्र के एक मोटे बच्चे चम्पू के इर्द-गिर्द घूमती है।
एक 13 साल का मोटा ladka दवाब को झेलने में, जिम्मेदारियों को लेने में, और जीवन शैली में समायोजन करने के लिए अनेक प्रकार से संघर्ष करता है।
राष्ट्रीय आपदा प्रबन्धन प्राधिकरण
राष्ट्रीय आपदा प्रबन्धन प्राधिकरण (राप्रा), भारत सरकार के गृह मंत्रालय की एक एजेन्सी है जिसका काम प्राकृतिक आपदाओं या मानव-निर्मित आपदाओं के आने पर किये जाने वाले कार्यों में समन्वय स्थापित करना तथा उनसे लड़ने के लिये क्षमता-निर्माण करना है। राप्रा के अध्यक्ष प्रधानमन्त्री तथा अधिकतम 9 सदस्य होते है। सदस्य अध्यक्ष द्वारा नामित होते है। इन्ही में से एक को उपाध्यक्ष नामित किया जाता है। उपाध्यक्ष का दर्जा कैबिनेट मन्त्री के समकक्ष होता है जबकि अन्य सदस्यों का राज्य मन्त्री के समकक्ष। भूकंप, ज्वालामुखी, बाढ़, अति वृष्टि, सूनामी, सूखा, भू-स्खलन, लू आदि।
रासायनिक, नाभिकीय, जैविक आदि।
सरकार ने इसके अन्तर्गत सुभाष चन्द्र बोस आपदा प्रबंधन पुरस्कार घोषित किए हैं। इसमें तीन पुरस्कार दिए जा सकते हैं। व्यक्ति या संस्था दोनों आवेदन के पात्र हैं। व्यक्ति को चयन होने पर ५ लाख रुपए व प्रमाण पत्र तथा संस्था को ५१ लाख रुपए व प्रमाण पत्र मिलता है।राष्ट्रीय आपदा प्रबन्धन प्राधिकरण का जालघर
डीडी भारती
डीडी भारती प्रसार भारती द्वारा संचालित टीवी चैनल है जो दूरदर्शन केन्द्र दिल्ली से प्रसारित होता है।
डीडी मध्य प्रदेश
डीडी मध्य प्रदेश एक राज्य के स्वामित्व वाला टीवी चैनल है जो दूरदर्शन केन्द्र भोपाल से प्रसारित होता है।
डीडी राजस्थान
डीडी राजस्थान एक राज्य के स्वामित्व वाला टीवी चैनल है जो दूरदर्शन केन्द्र जयपुर से प्रसारित होता है।
संजय बांगर
संजय बांगर भारतीय क्रिकेट टीम के पूर्व खिलाड़ी है तथा भारतीय क्रिकेट टीम के सहायक कोच है। ये २०१६ से ही टीम के सहायक कोच के तौर पर है।
नखोन पथोम प्रान्त
नखोन पथोम थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"नखोन" शब्द थाईलैण्ड के कई स्थानों के नाम में आता है और संस्कृत के "नगर" शब्द से उत्पन्न हुआ है। "पथोम" का अर्थ व उत्पत्ति संस्कृत के "प्रथम" शब्द और उसके पालि भाषा के "पथम" शब्द-रूप से है। प्रान्त के नाम का अर्थ "प्रथम नगर" है और कभी-कभी यह थाईलैण्ड का सबसे पुराना शहर माना जाता है। यहाँ मोन समुदाय की द्वारवती संस्कृति के अवशेष मिले हैं जो इस क्षेत्र में थाई संस्कृति के उभरने से पहले विद्यमान थी।
मोन लोग
मोन दक्षिणपूर्वी एशिया में बसने वाला एक समुदाय है जो मुख्य रूप से बर्मा के मोन राज्य, बगो मण्डल और इरावती नदी के नदीमुख क्षेत्र में और थाईलैण्ड के बर्मा के साथ लगी सीमा के दक्षिणी भाग में रहता है। मोन लोग दक्षिणपूर्वी एशिया में बसने वाली सबसे प्राचीन जातियों में से थे और इस क्षेत्र में थेरवाद बौद्ध धर्म के विस्तार में इनकी बड़ी भूमिका रही है। थाईलैण्ड-बर्मा क्षेत्र में ऐतिहासिक द्वारवती राज्य की स्थापना इन्हीं के पूर्वजों ने की थी।
द्वारवती
द्वारवती (), जिसे कभी-कभी अनौपचारिक रूप से थ्वारवती भी उच्चारित किया जाता है, थाईलैण्ड की एक ऐतिहासिक राज्यों की शृंखला थी और इसी शब्द से एक सांस्कृतिक क्षेत्र व काल को भी बुलाया जाता है। यह मोन लोगों के पूर्वजों द्वारा स्थापित किया गया और थाईलैण्ड की राष्ट्रीय विरासत का एक बड़ा भाग है।
नखोन सवन प्रान्त
नखोन सवन थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"नखोन" शब्द थाईलैण्ड के कई स्थानों के नाम में आता है और संस्कृत के "नगर" शब्द से उत्पन्न हुआ है। "सवन" संस्कृत के "स्वर्ग" शब्द का रूप है। प्रान्त के नाम का अर्थ "स्वर्ग नगर" है। इस क्षेत्र में नगर की स्थापना सर्वप्रथम द्वारवती काल में हुई थी।
नोन्थाबुरी प्रान्त
नोन्थाबुरी थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"नोन्थाबुरी" शब्द "नोन्थ पुरी" का परिवर्तित रूप है। "पुरी" संस्कृत का "नगर" का अर्थ रखने वाला शब्द है।
पथुम थानी प्रान्त
पथुम थानी थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
नगर की स्थापना मोत्तमा से आये हुये मोन लोगों ने करी थी। जब यह थाई राज्य का भाग बना और सन् १८१५ में जब थाई सम्राट राम द्वितीय ने नगर की यात्रा करी तो स्थानीय नागरिकों ने उन्हें कवँल के फूल भेंट करें। उन्होंने नगर का नाम बदलकर "पथुम थानी" रखा, जिसका अर्थ "नीलकमल नगर" है। यहाँ पर अभी भी मोन समुदाय भारी संख्या में बसा हुआ है।
पा सक नदी
पा सक नदी मध्य थाईलैण्ड की एक प्रमुख नदी है जो लोइ प्रान्त में फेत्चबून पहाड़ियों में उत्पन्न होती है और फिर फेत्चबून प्रान्त का मुख्य भौगोलिक अंग बनती है। यहाँ से आगे यह लोपबुरी प्रान्त के पूर्वी भाग और सराबुरी प्रान्त से होती हुई अयुथया द्वीप के पूर्वोत्तर में लोपबुरी नदी से मिल जाती है और फिर अयुथाया से दक्षिणपूर्व में स्थित फेट दुर्ग के पास चाओ फ्रया नदी में विलय कर जाती है।
केदार जाधव
केदार जाधव (अंग्रेजी : Kedar Jadhav) जिनका जन्म २६ मार्च १९८५ में पुणे, महाराष्ट्र में हुआ था। यह एक भारतीय क्रिकेट टीम के खिलाड़ी है। केदार जाधव घरेलू क्रिकेट के तौर पर महाराष्ट्र क्रिकेट टीम के लिए खेलते हैं।
फेत्चबून पहाड़ियाँ
फेत्चबून पहाड़ियाँ थाईलैण्ड के फेत्चबून, फित्सनुलोक, लोइ और चइयफूम प्रान्तों में विस्तृत एक पर्वतमाला है। इसमें दो सामानांतर चलने वाली श्रेणियाँ हैं जिनके बीच में पा सक नदी कि घाटी है। फेत्चबून पहाड़ियाँ थाईलैण्ड के ईसान क्षेत्र को उत्तरी और मध्य थाईलैण्ड से अलग करती है।
फेत्चबून प्रान्त
फेत्चबून थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"फेत्च" संस्कृत के "वज्र" शब्द से आया है और इसका अर्थ "हीरा" होता है (जो इन्द्रदेव के वज्र पर "वज्रमणि" भी कहलाता है) और "बून" संस्कृत के "पूर्ण" शब्द से उत्पन्न हुआ है। इसलिये "फेत्चबून" का अर्थ थाई भाषा में "साक्षात हीरा" है।
फेत्चबून प्रान्त थाईलैण्ड के उत्तरी और मध्य क्षेत्रों की सीमा पर है। यह पा सक नदी के ऊपजाऊ मैदान में विस्तृत है और इसके पूर्व व पश्चिम में फेत्चबून पहाड़ियाँ हैं। प्रान्त में कई प्राकृतिक उद्यान, जलप्रपात और झीलें हैं।
फिचित प्रान्त
फिचित थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"फिचित" का अर्थ "सुंदर नगर" है।
फिचित राष्ट्रीय राजधानी बैंकॉक से ३०० किमी उत्तर में स्थित है। प्रान्त का अधिकांश भाग नान नदी और योम नदी की घाटी का मैदानी क्षेत्र है और यहाँ बड़ी मात्रा में चावल और कमल की खेती होती है।
२००८ एशिया कप
२००८ एशिया कप जो (स्टार क्रिकेट एशिया कप) के नाम से भी जाना जाता था। इस संस्करण में छः टीमों ने हिस्सा लिया था। इस एशिया कप का आयोजन पाकिस्तान ने किया था। इस एशिया कप का फाइनल मुकाबला श्रीलंका ने भारतीय क्रिकेट टीम को १०० रनों हराया था।
एडॉल्फ ऐशमान
ओटो एडॉल्फ ऐशमान (उचार्ण; 19 मार्च 1906 – 1 जून 1962) एक जर्मन नाजी एसएस-"Obersturmbannführer" (लेफ्टिनेंट कर्नल) और प्रलय के प्रमुख आयोजकों में से एक था। ऐशमान पर SS-Obergruppenführer (जनरल/लेफ्टिनेंट जनरल) रेइनहार्ड हेद्रिच द्वारा द्वितीय विश्व युद्ध के दौरान जर्मन कब्जे के पूर्वी यूरोप में बड़े पैमाने पर यहूदियों के निर्वासन के लिए बस्तियों और तबाही शिविरों में सुविधा और प्रबंधन के लिए नियुक्त कीया गया था। 1960 में, वह अर्जेंटीना में मोसाद, इजराइल की खुफिया सेवा द्वारा पकड़ लिया गया था। इसराइल में एक व्यापक रूप से प्रचारित मुकदमे में वह युद्ध अपराधों का दोषी पाया गया था और 1962 में फांसी पर लटका दिया गया था।
प्रधानमंत्री सचिवालय (पाकिस्तान)
प्रधानमंत्री सचिवालय पाकिस्तान के प्रधानमंत्री का आधिकारिक निवास व प्रधान कार्यालय है। यह इस्लामाबाद के कॉन्स्टिट्यूशन एवेन्यू पर सर्वोच्च न्यायालय भवन के निकट स्थित है। इसका अधिकारी पता है:४४०००, कॉन्स्टिट्यूशन एवेन्यू, इस्लामाबाद, पाकिस्तान।सन् १९७३ से ही यह पाकिस्तान के प्रत्येक प्रधानमंत्रियों का आधिकारिक निवास रहा है।
इस सचिवालय को इस्लामाबाद की राजधानी विकास प्राधिकरण ने संकल्पित किया था।
आँकड़ा केन्द्र
आंकड़ा केन्द्र (data centre) उस सुविधा को कहते हैं जिसमें कम्प्यूटर प्रणाली तथा उससे सम्बन्धित संचार एवं भण्डारण आदि स्थित होते हैं। इनके साथ ही प्रायः अतिरिक्त पावर सप्लाई (बैक अप के लिये) अतिरिक्त डेटा संचार कनेक्टर, वातानुकूलन प्रणाली, अग्निशमन आदि स्थित होते हैं। आंकड़ा केन्द्र बहुत अधिक बिजली खाते हैं और उनके ठण्डा रखने के लिए विशेष व्यवस्था करनी पड़ती है। कुछ बड़े आँकड़ा केन्द्र इतनी बिजली खर्च करते हैं जितनी छोटे-मोटे कस्बों में खर्च होती है।
फित्सनुलोक प्रान्त
फित्सनुलोक थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"फित्सनु" (พิษณุ) थाई भाषा में "विष्णु" शब्द का रूप है और "लोक" का अर्थ वही है जो संस्कृत में होता है। "फित्सनुलोक" का मतलब "विष्णुलोक" है, जो "स्वर्गलोक" का पर्यायवाची समझा जाता है।
फ्र नखोन सी अयुथया प्रान्त
फ्र नखोन सी अयुथया थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"अयुथया" शब्द रामायण की अयोध्या नगरी का थाई रूप है और "सी" शब्द श्री का रूप है। इसी प्रकार "नखोन" संस्कृत के "नगर" का रूप है। "फ्र" शब्द थाई में संस्कृत के "देव" शब्द का रूप है। अर्थात "फ्र नखोन सी अयुथया" का अर्थ "देव नगरी श्री अयोध्या" है।
समुत प्राकान प्रान्त
समुत प्राकान थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"समुत" थाई भाषा में संस्कृत के "समुद्र" शब्द का रूप है। "प्राकान" शब्द की उत्पत्ति संस्कृत के "प्राकार" शब्द से हुई है जिसका अर्थ दुर्ग (क़िला) होता है।
मेरा पड़ोसी
"मेरा पड़ोसी" ("", "पड़ोसी") फ्रांज काफ्का की एक लघु कहानी है जिसे 1917 में लिखा गया था और 1931 में बर्लिन में Max Brod और हंस-जोकिम Schoeps द्वारा प्रकाशित किया गया था। Willa और Edwin Muir के द्वारा द्वारा पहला अंग्रेजी अनुवाद मार्टिन Secker द्वारा लंदन में 1933 में प्रकाशित किया गया था। यह, "चीन की महान दीवार , कहानियों और प्रतिबिंब" (न्यूयॉर्क: Schocken किताबें, 1946) में छपी थी।
कहानी का मुख्य चरित्र एक युवा व्यापारी है जो शुरू में आत्म आश्वासन का दिखावा करता है, लेकिन अपने नए पड़ोसी और संभव प्रतियोगी हैरस से खुद को खतरे में पाता है।
रॉबर्ट जे ज़ाइडेनबॉस
रॉबर्ट जे ज़ाइडेनबॉस (जन्म 1957, टोरॉन्टो) एक डच-कनाडाई विद्वान हैं। वह भारतीय दर्शनशास्त्र और द्रविड़विद्या में पी० एच० डी० कर चुके हैं। वह उट्रेक्त विश्वविद्यालय नीदरलैन्ड से साहित्य में भी पी० एच० डी० कर चुके हैं। ज़ाइडेनबॉस ने भारतीय धर्मों और भाषाओं का अध्ययन हीडेलबर्ग विश्वविद्यालय के दक्षिण एशिया संस्थान में किया था। वह हीडेलबर्ग विश्वविद्यालय संस्कृत भाषा पढ़ा चुके हैं और इसके पश्चात वह मद्रास विश्वविद्यालय, भारत में जैन दर्शनशास्त्र कुछ समय तक पढ़ाए हैं। ज़ाइडेनबॉस ने इसके बाद संस्कृत भाषा, बौद्ध धर्म और दक्षिण एशियाई धर्मों की शिक्षा टोरॉन्टो विश्वविद्यालय, कनाडा में देने लगे। वह पहले पश्चिमी विद्वान हैं जिन्होंने आधुनिक कन्नड उपन्यास शैली पर एक पी० एच० डी० शोध कार्य दुनिया के आगे प्रस्तुत किया।
ज़ाइडेनबॉस कोएनराड एल्स्ट या एन० एस० राजाराम जैसे लेखकों का सख़्त विरोध करते हैं जो आर्य आक्रमण सिद्धांत का पक्ष लेते हैं। उनके अनुसार इस सिद्धांत के पीछे राजनैतक लक्ष्य हो सकते हैं। ज़ाइडेनबॉस ने विभिन्न विषयों का पुनरिक्षण करके जर्नल ऑफ़ अमेरिकन ओरिएन्टल सोसाइटी के लिए लेख लिखे हैं। इसके अतिरिक्त वह पश्चिमी देशों के लिए कन्नड साहित्य का प्रथम व्यापक इतिहास लिखे हैं और कन्नड साहित्य को जर्मन भाषा और अंग्रेज़ी अनुदित कर चुके हैं। उन्होंने द्वैतिन्, वीरशैव दर्शन और संस्कृत में मौजूद जैन साहित्य का अनुवाद किया। वह मैसूर, भारत में 17 रहे।
ब्लाइद ट्रॅगोपॅन
ब्लाइद ट्रॅगोपॅन () या () ("Tragopan blythii") फ़ीज़ॅन्ट कुल का पक्षी है जो ट्रॅगोपैन प्रजाति का सबसे बड़ा पक्षी है।  इसे असम में हुरहुरिया या सान सुरई, नागा भाषा में आघा, आओघो, ग्नू, कूकी भाषा में चिङथो तथा तिब्बती में बॉप कहते हैं।  यह पक्षी भूटान से लेकर भारत के पूर्वोत्तर प्रांत अरुणाचल प्रदेश, नागालैंड, मिज़ोरम, मणिपुर से लेकर उत्तरीय म्यान्मार, दक्षिण-पूर्वी तिब्बत तथा पश्चिमोत्तर यूनान (चीन) में छोटी और छितरी हुयी आबादी में पाया जाता है। हाल के अन्वेषण से पता चला है कि यह भारत में दुर्लभ है हालांकि नागालैंड और अरुणाचल प्रदेश के कुछ स्थानों में यह स्थानीय रूप से आम पाया जाता है।  इस पक्षी की आबादी का अनुमान २,५०० से ९,९९९ तक लगाया गया है और यह निरंतर घटती जा रही है।
समुत साखोन प्रान्त
समुत साखोन थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"समुत" थाई भाषा में संस्कृत के "समुद्र" शब्द का रूप है। "साखोन" शब्द की उत्पत्ति संस्कृत के "सागर" शब्द से हुई है।
समुत सोंगख्राम प्रान्त
समुत सोंगख्राम थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"समुत" थाई भाषा में संस्कृत के "समुद्र" शब्द का रूप है। "सोंगख्राम" शब्द की उत्पत्ति संस्कृत के "संग्राम" शब्द से हुई है।
सराबुरी प्रान्त
सराबुरी थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"बुरी" शब्द संस्कृत के "पुरी" (अर्थ: नगर) शब्द से उत्पन्न है और "स" का अर्थ थाई भाषा में "दलदल" है। सराबुरी की स्थापना एक दलदली क्षेत्र के पास हुई थी।
सिंग बुरी प्रान्त
सिंग बुरी थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"बुरी" शब्द संस्कृत के "पुरी" (अर्थ: नगर) शब्द से उत्पन्न है और "सिंग" संस्कृत के "सिंह" शब्द का रूप है। अर्थात "सिंग बुरी" का अर्थ "सिंहपुरी" है।
सुखोथाई प्रान्त
सुखोथाई थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"सुखोथाई" दो संस्कृत शब्दों का थाई भाषा रूप है: "सुख" और "उदय", अर्थात "सुखोथाई" का अर्थ "सुख का उदय" या "सुखोदय" है।
किस्लोवोदस्क
किस्लोवोदस्क () एक शहर जो की रूस के स्ताव्रोपोल क्राय (क्राय प्रान्त के एक प्रान्त जैसा प्रशासनिक विभाग होता है।) में स्थित हैं।
लोमोसोव स्वर्ण पदक
लोमोसोव स्वर्ण पदक का नाम रुसी वैज्ञानिक मिखाइल लोमोनोसोव के नाम पर रखा गया है। ये पदक १९५९ से हर साल सोवियत संघ की विज्ञान की अकादमी (अंग्रेजी में - उ.स.स.र. अकादमी ऑफ़ साइंसेज) और बाद में रुसी विज्ञान की अकादमी (अंग्रेजी में - रसियन अकादमी ऑफ़ साइंसेज) द्वारा दिया जाता है। यह पदक प्राकृतिक विज्ञान और मानविकी से सम्बंधित विषयों में उल्लेखनीय कार्य के लिए दिया जाता है। सन् १९६७ से हर साल दो पदक दिये जाते हैं। एक रुसी व्यक्ति को और दूसरा विदेशी व्यक्ति को।
अंतरराष्ट्रीय बोतेव पुरस्कार
अंतरराष्ट्रीय बोतेव पुरस्कार एक बुल्गारियी पुरस्कार है जो की उन व्यक्तियों को दिया जाता है जिन्होंने साहित्य के क्षेत्र में महत्वपूर्ण उपलब्धि हासिल की हो।
दक्षिणी संघीय विश्वविद्यालय
दक्षिणी संघीय विश्वविद्यालय को पहले रोस्तोव राज्य विश्वविद्यालय के नाम से जाना जाता था। यह एक सरकारी विश्वविद्यालय है। यह रोस्तोव ओब्लास्ट में स्थित है। इस विश्वविद्यालय के दो कैंपस है। एक रोतोव-ऑन-डॉन शहर में है और दूसरा तन्गंरोग नामक शहर में है।
तन्गंरोग
तन्गंरोग () एक रुसी शहर है जो की रोस्तोव ओब्लास्ट में स्थित है।
सुफन बुरी प्रान्त
सुफन बुरी थाईलैण्ड का एक प्रान्त है। यह मध्य थाईलैण्ड क्षेत्र में स्थित है। सुफन बुरी प्रांत था चिन नदी के पास स्थित है व इसमें पहाड़, जंगल व मैदानी इलाके हैं| फू तोई नैशनल पार्क व बुएंग चावक अक्वेरियम यहाँ स्थित हैं|
"सुफन बुरी" दो संस्कृत शब्दों का थाई भाषा रूप है: "स्वर्ण" और "पुरी", अर्थात "सुफन बुरी" का अर्थ "स्वर्णपुरी" या "सोने की नगरी" है।
लवा लोग
लवा या लोवा दक्षिणपूर्वी एशिया में बसने वाला एक समुदाय है जो मुख्य रूप से उत्तरी थाईलैण्ड में रहता है। उनकी भाषा भी "लवा" कहलाती है और बर्मा व चीन के युन्नान प्रान्त में बोली जाने वाली ब्लांग और वा भाषाओं से सम्बन्धित एक ऑस्ट्रो-एशियाई भाषा है। इस समुदाय की दो मुख्य शाखाएँ हैं: पश्चिमी लवा लोग मै होंग सोन प्रान्त के दक्षिणी भाग में और पूर्वी लवा लोग चिअंग मई प्रान्त में रहते हैं। थाईलैण्ड के लोपबुरी प्रान्त का नाम ऐतिहासिक रूप से इसी समुदाय पर पड़ा है।
उथाई थानी प्रान्त
उथाई थानी थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
"उथाई" संस्कृत व पालि के "उदय" शब्द से आया है जबकि "थानी" थाई भाषा में संस्कृत व पालि के "धानी" (अर्थ: नगर) शब्द का रूप है। अर्थात "उथाई थानी" का अर्थ "सूर्योदय की नगरी" है।
इस क्षेत्र में सर्वप्रथम मोन लोग और लवा लोग निवास करते थे और उन्होंने यहाँ संस्कृति आरम्भ करी। बाद में यह सम्राट राम प्रथम के पिता की मातृभूमि के रूप में प्रसिद्ध हुआ।
कांचनाबुरी प्रान्त
कांचनाबुरी थाईलैण्ड का एक प्रान्त है। यह पश्चिमी थाईलैण्ड क्षेत्र में स्थित है।
"कांचनाबुरी" दो संस्कृत शब्दों का थाई भाषा रूप है: "कंचन" और "पुरी", अर्थात "कांचनाबुरी" का अर्थ "कंचनपुरी" या "सोने की नगरी" है।
फेत्चबुरी प्रान्त
फेत्चबुरी थाईलैण्ड का एक प्रान्त है। यह पश्चिमी थाईलैण्ड क्षेत्र में मलय प्रायद्वीप के उत्तरतम भाग में स्थित है।
"फेत्च" संस्कृत के "वज्र" शब्द से आया है और इसका अर्थ "हीरा" होता है (जो इन्द्रदेव के वज्र पर "वज्रमणि" भी कहलाता है) और "बुरी" संस्कृत के "पुरी" शब्द से उत्पन्न हुआ है। इसलिये "फेत्चबून" का अर्थ थाई भाषा में "हीरा-नगर" है।
प्रचुअप खीरी खन प्रान्त
प्रचुअप खीरी खन थाईलैण्ड का एक प्रान्त है। यह पश्चिमी थाईलैण्ड क्षेत्र में मलय प्रायद्वीप के उत्तरी भाग में क्रा थलसंधि पर स्थित है और इसकी पश्चिमी सीमा बर्मा के तनीन्थार्यी मण्डल के साथ सटी हुई है।
रात्चाबुरी प्रान्त
रात्चाबुरी थाईलैण्ड का एक प्रान्त है। यह पश्चिमी थाईलैण्ड क्षेत्र में मलय प्रायद्वीप के उत्तरी भाग में स्थित है और इसकी पश्चिमी सीमा बर्मा के तनीन्थार्यी मण्डल के साथ सटी हुई है। दोनों देश की यहाँ की सीमा पर तेनासेरिम पहाड़ियाँ एक प्राकृतिक सरहद के रूप में विस्तृत हैं।
"रात्चाबुरी" दो संस्कृत शब्दों का थाई भाषा रूप है: "राजा" और "पुरी", अर्थात "रात्चाबुरी" का अर्थ "राजापुरी" या "राजा की नगरी" है।
ताक प्रान्त
ताक थाईलैण्ड का एक प्रान्त है। यह पश्चिमी थाईलैण्ड क्षेत्र में मलय प्रायद्वीप के उत्तरी भाग में स्थित है और इसकी पश्चिमी सीमा बर्मा के कयिन राज्य के साथ सटी हुई है। दोनों देश की यहाँ की सीमा पर तेनासेरिम पहाड़ियाँ और दावना पहाड़ियाँ एक प्राकृतिक सरहद के रूप में विस्तृत हैं।
प्रान्त के लगभग २५% लोग जनजातियों के सदस्य हैं। इन जनजाति समुदायों में करेन, याओ, आखा, लाहू, ह्मोंग अर लीसु प्रमुख हैं।
राधा कुमार
डॉ राधा कुमार एक भारतीय नारीवादी लेखिका और शिक्षाविद् हैं। वे जातीय संघर्ष एवं शांति बहाली विषयों की विशेषज्ञ भी मानी जाती हैं। 28 अप्रैल 2016 को संयुक्त राष्ट्र यूनिवर्सिटी ने उन्हें यूएन यूनिवर्सिटी काउंसिल में सदस्य के रूप में नियुक्त किया है। वर्तमान में वे नई दिल्ली स्थित थिंक टैंक दिल्ली पॉलिसी ग्रुप की महानिदेशक हैं। पूर्व में वे जामिया मिलिया इस्लामिया विश्वविद्यालय दिल्ली में निदेशक रह चुकी हैं।  डॉ राधा कुमार भारतीय प्रशासनिक सेवा के पूर्व अधिकारी लवराज कुमार और मार्क्सवादी इतिहासकार धर्म कुमार की सुपुत्री हैं। उनके पिता उत्तराखंड के निवासी हैं तथा माँ दक्षिण भारत की एक तमिल ब्राह्मण परिवार से ताल्लुक रखती हैं। कुमार की परवरिश और शिक्षा दीक्षा दिल्ली में हुयी और उन्होने जवाहरलाल नेहरू विश्वविद्यालय दिल्ली से पीएचडी की डिग्री हासिल की। उनका कार्यक्षेत्र भी ज़्यादातर दिल्ली ही रहा है।  कुमार ने कई विषयों की विस्तृत श्रृंखला पर पुस्तकें लिखी है। आमतौर पर उनकी पुस्तकें जातीय संघर्ष एवं शांति बहाली विषयों तथा ज्यादातर लैंगिक मुद्दों से निपटने की एक संघर्ष की स्थिति पर केन्द्रित रही है।
रोशंगपुर
रोशंगपुर जिला औरैया के अंतर्गत आने वाला एक गॉव है। वर्तमान में इसकी आबादी लगभग ३००० है। यह गांव राष्ट्रीय राजमार्ग NH २ से लगभग ३ किलोमीटर दक्षिण में स्थित है इसके वर्तमान प्रधान श्री राम अवतार कुशवाहा है।
चुमफोन प्रान्त
चुमफोन थाईलैण्ड का एक प्रान्त है। यह दक्षिणी थाईलैण्ड क्षेत्र में मलय प्रायद्वीप के क्रा थलसंधि भाग में स्थित है और इसकी पश्चिमी सीमा बर्मा के तनीन्थार्यी मण्डल के साथ सटी हुई है। दोनों देश की यहाँ की सीमा पर तेनासेरिम पहाड़ियाँ एक प्राकृतिक सरहद के रूप में विस्तृत हैं। यह पूर्वी दिशा में थाईलैण्ड की खाड़ी के साथ तटवर्ती है।
"चुमफोन" की नामोत्पत्ति पर मतभेद है। सम्भव है कि यह गूलर वृक्ष के थाई भाषा के नाम "मादुएआ चुमफोन" (มะเดื่อชุมพร, Maduea Chumphon) पर रखा गया हो, क्योंकि यह इस क्षेत्र में भारी मात्रा में पाये जाते हैं। यह भी सम्भव है कि यह थाई शब्द "चुमनुमपोर्न" (Chumnumporn) पर पड़ा हो जिसका अर्थ "बलों या शक्तियों का जमावड़ा" है।
एड्वर्ड एल्ब्रिक सालिस्बरी
एड्वर्ड एल्ब्रिक सालिस्बरी (6 अप्रेल 1814 – 5 फ़रवरी 1901) एक अमरीकी संस्कृत विद्वान थे।
एड्वर्ड एल्ब्रिक सालिस्बरी ने येल विश्वविद्यालय से 1832 में अपनी शिक्षा पूरी करने के बाद वहाँ अरबी और संस्कृत के प्रोफ़ेसर के तौर पर 1841 में नियुक्त हुए। सालिस्बरी 1854 तक विश्वविद्यालय में संस्कृत के एक-मात्र चेयर (Chair) रहे। 1854 में एक अलग "संस्कृत और उससे उत्पन्न भाषाओं की प्रोफ़ेसरशिप" बनाई गई जिस पर विलियम ड्वाइट विटनी की प्रथम नियुक्ति हुई थी।
सालिस्बरी 1863 से 1866 तक अमरीकी पूर्वदेशीय सोसाइटी (American Oriental Society) के अध्यक्ष रहे। वह 1873 से 1880 तक इस संस्था के फिर से अध्यक्ष रहे।
सालिस्बरी पेरिस की एशियाई सोसाइटी के सदस्य चुने गए और जर्मन पूर्वदेशीय सोसाइटी के तद्नुरूपी सदस्य थे। उन्हें 1861 में अमरीकी पुरातात्त्विक सोसाइटी (American Antiquarian Society) का सदस्य चुना गया। उन्हे साहित्य में डॉक्ट्रेट की उपाधि दो बार दी गई - पहली बार येल विश्वविद्यालय द्वारा 1869 में और फिर हार्वर्ड विश्वविद्यालय द्वारा 1886 में।
क्रबी प्रान्त
क्रबी थाईलैण्ड का एक प्रान्त है। यह दक्षिणी थाईलैण्ड क्षेत्र में मलय प्रायद्वीप के क्रा थलसंधि भाग में स्थित है। पश्चिम में यह अंडमान सागर से तटवर्ती है और यह प्राकृतिक सुंदरता से भरपूर क्षेत्र माना जाता है।
बौद्ध धर्मी थाई समुदाय के अलावा यहाँ चीनी-मूल के थाई, मोकेन (समुद्री बंजारे) और मुस्लिम लोग बसे हुये हैं।
नखोन सी थम्मारात प्रान्त
नखोन सी थम्मारात थाईलैण्ड का एक प्रान्त है। यह दक्षिणी थाईलैण्ड क्षेत्र में मलय प्रायद्वीप के क्रा थलसंधि भाग में स्थित है। यह पूर्व में थाईलैण्ड की खाड़ी के साथ तटवर्ती है।
"नखोन सी थम्मारात" संस्कृत के "नगर श्री धर्मराज" का थाई भाषा रूप है।
नराथिवात प्रान्त
नराथिवात थाईलैण्ड का एक प्रान्त है। यह दक्षिणी थाईलैण्ड क्षेत्र में मलय प्रायद्वीप में स्थित है। दक्षिण में इसकी सीमाएँ मलेशिया के केलंतन राज्य से लगती हैं और पूर्व में यह थाईलैण्ड की खाड़ी से तटवर्ती है।
"नराथिवात" संस्कृत के "नर + अधिवास" (समझदार नरों का आवास) का थाई भाषा रूप है। मलय भाषा में इसे "मेनारा" बुलाया जाता था जो अरबी भाषा के मीनार शब्द से उत्पन्न है और मलेशिया में अब भी इसे इस नाम से बुलाया जाता है।
नराथिवात थाईलैण्ड के उन केवल चार प्रान्तों में से एक है जिसमें मुस्लिम समुदाय बहुसंख्यक है। स्थानीय आबादी ८२% मुस्लिम और १७.९% बौद्ध धर्मी है। लगभग ८०.४% लोग अपनी मातृभाषा के रूप में पत्तानी मलय भाषा बोलते हैं। सांस्कृतिक व जातीय रूप से नराथिवात के मलय मलेशिया के केलंतन मलयों से सम्बन्धित हैं। अधिकतर लोग कृषि और मत्स्योद्योग में लगे हुए हैं।
पत्तानी प्रान्त
पत्तानी थाईलैण्ड का एक प्रान्त है। यह दक्षिणी थाईलैण्ड क्षेत्र में मलय प्रायद्वीप में स्थित है। उत्तर और पूर्व में यह थाईलैण्ड की खाड़ी से तटवर्ती है।
"पत्तानी" नाम की जड़ों पर मतभेद है। कुछ के अनुसार यह मलय भाषा के "पतानी" शब्द से आया है जिसका अर्थ सागरतट है, लेकिन अन्य के अनुसार यह संस्कृत के "पथिनी" शब्द से आया है, जो "जल-सुंदरी" के लिये प्रयोग होता था। स्थानीय ऐतिहासिक लंग्कासुका साम्राजय के संस्थापक मेरोंग महावंग्सा की पुत्री का नाम भी पथिनी था।
पत्तानी थाईलैण्ड के उन केवल चार प्रान्तों में से एक है जिसमें मुस्लिम समुदाय बहुसंख्यक है। स्थानीय आबादी ८८% मुस्लिमहै। अधिकांश लोग अपनी मातृभाषा के रूप में पत्तानी मलय भाषा बोलते हैं, हालांकि थाई भाषा लगभग सभी को आती है। सांस्कृतिक व जातीय रूप से पत्तानी के मलय मलेशिया के केलंतन राज्य के मलयों से मिलते-जुलते हैं। अधिकतर लोग कृषि और मत्स्योद्योग में लगे हुए हैं।
फंग अंगा प्रान्त
फंग अंग या फंगंगा थाईलैण्ड का एक प्रान्त है। यह दक्षिणी थाईलैण्ड क्षेत्र में मलय प्रायद्वीप के क्रा थलसंधि भाग में स्थित है। पश्चिम में यह अंडमान सागर से तटवर्ती है और यह प्राकृतिक सुंदरता से भरपूर क्षेत्र माना जाता है।
अंडमान सागर के किनारे के अपने सौन्दर्यपूर्ण वातावरण के कारण यह प्रान्त एक पर्यटक-आकर्षण है। प्रान्त के सिमिलन द्वीपसमूह और सुरिन द्वीपसमूह ग़ोताख़ोरी का एक मुख्य केन्द्र हैं। प्रान्त से दक्षिण में फूकेत प्रान्त स्थित है जिस से यह एक राजमार्ग पुल द्वारा जुड़ा हुआ है।
फूकेत प्रान्त
फूकेत थाईलैण्ड का एक प्रान्त है। यह दक्षिणी थाईलैण्ड क्षेत्र में अंडमान सागर में एक मुख्य द्वीप और कुछ अन्य द्वीपों के समूह का संगठित प्रान्त है। यह प्राकृतिक सुंदरता से भरपूर क्षेत्र माना जाता है।
"फूकेत" मलय भाषा के "बुकित" शब्द से उत्पन्न हुआ है, जिसका अर्थ टीला या छोटा पहाड़ है। दूर से यह द्वीप एक टीले के रूप में ही प्रतीत होता है।
फूकेत अपनी प्राकृतिक सुंदरता के लिये विश्व-प्रसिद्ध है और एक बड़ा पर्यटन केन्द्र है। यह उत्तर में फंग अंगा प्रान्त से यह एक राजमार्ग पुल द्वारा जुड़ा हुआ है। क्रबी प्रान्त भौगोलिक रूप से क्रा थलसंधि की मुख्यभूमि पर इसका सबसे समीपी प्रान्त है।
फत्थलुंग प्रान्त
फत्थलुंग थाईलैण्ड का एक प्रान्त है। यह दक्षिणी थाईलैण्ड क्षेत्र में मलय प्रायद्वीप के क्रा थलसंधि के पूर्वी भाग में स्थित है। यह पूर्वी दिशा में सोंगख्ला झील के साथ तटवर्ती है।
फत्थलुंग प्रान्त के अधिकतर लोग थाई बौद्ध धर्मी हैं हालाँकि लगभग ११% लोग मुस्लिम हैं, जिनमें से कुछ के पूर्वज मलेशिया क्षेत्र से यहाँ आये थे लेकिन अब थाई संस्कृति अपना चुके हैं।
मै होंग सोन प्रान्त
मै होंग सोन थाईलैण्ड का एक प्रान्त है। यह उत्तरी थाईलैण्ड क्षेत्र में आता है और देश के पश्चिमोत्तरी भाग में बर्मा के शान राज्य, कयिन राज्य और कयाह राज्य के साथ सटा हुआ है।
उत्तरादित प्रान्त
उत्तरादित थाईलैण्ड का एक प्रान्त है। यह उत्तरी थाईलैण्ड क्षेत्र में आता है और इसकी पूर्वी सीमाएँ लाओस से लगी हुई हैं।
उत्तरादित पुराने काल में नान नदी पर लाओस और थाईलैण्ड के बीच एक व्यापारिक केन्द्र था और इसके नाम का अर्थ "उत्तर (नदी) पार करने का स्थान" है जो संस्कृत से पालि भाषा द्वारा उत्पन्न हुआ है।
लम्फून प्रान्त
लम्फून थाईलैण्ड का एक प्रान्त है। यह उत्तरी थाईलैण्ड क्षेत्र में आता है।
रयोंग प्रान्त
रयोंग थाईलैण्ड का एक प्रान्त है। यह पूर्वी थाईलैण्ड क्षेत्र में आता है और दक्षिण में थाईलैण्ड की खाड़ी पर तटवर्ती है।।
यसोथोन प्रान्त
यसोथोन थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में स्थित है और ची नदी के मैदान पर विस्तृत है।
नखोन फनोम प्रान्त
नखोन फनोम थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में स्थित है और मीकांग नदी की घाटी पर विस्तृत है।
"नखोन फनोम" संस्कृत और ख्मेर भाषा के मिश्रण से उत्पन्न हुआ है। "नखोन" थाई भाषा में "नगर" का रूप है जबकि ख्मेर में "फनोम" का अर्थ "पहाड़" है। "नखोन फनोम" का अर्थ "पहाड़ों का नगर" है, हालांकि इस सन्दर्भ में पहाड़ वास्तव में प्रान्त में न होकर मीकांग नदी के पार लाओस देश में हैं।
नखोन रात्चासीमा प्रान्त
नखोन रात्चासीमा थाईलैण्ड का एक प्रान्त है, जो कभी-कभी खोरात भी कहलाता है। यह देश के पूर्वोत्तरी भाग (ईसान क्षेत्र) में स्थित है और खोरात पठार के पश्चिमी भाग पर फैला हुआ है। यह क्षेत्रफल और जनसंख्या दोनों के आधार पर थाईलैण्ड का सबसे बड़ा प्रान्त है। यह कम्बोडिया के समीप है (हालाँकि उस देश से सीमावर्ती नहीं है) और ऐतिहासिक रूप से ख्मेर संस्कृति से बहुत प्रभावित रहा है।
"नखोन रात्चासीमा" संस्कृत से उत्पन्न हुआ है। "नखोन" थाई भाषा में "नगर" का रूप है जबकि "रात्चासीमा" की उत्पत्ति "राज+सीमा" से है। "सीमा" या "सेमा" खोरात पठार के इलाक़े में किसी क्षेत्र की परिधि पर लगाये गये धार्मिक रूप से पवित्र माने जाने वाले पत्थरों को कहते हैं।
डैन नेटवर्क्स
डैन नेटवर्क्स एक भारतीय केबल डिश कंपनी है।
खोरात पठार
खोरात पठार, जो कोरात पठार भी कहलाता है, पूर्वोत्तरी थाईलैण्ड के ईसान क्षेत्र में एक पठार है। इसका नाम नखोन रात्चासीमा के नाम के संक्षिप्तिकरण से बना है।
पठार की औसत ऊँचाई २०० मीटर और क्षेत्रफल विस्तार १,५५,००० वर्ग किमी है। इसके बीच से निकलने वाली फू फान पहाड़ियाँ इसे दो भागों में बाँटती हैं: उत्तर में सखोन नखोन द्रोणी और दक्षिणी खोरात द्रोणी। पठार मे दक्षिणपूर्वी तरफ़ ढलान है और मुन नदी और ची नदी इसी दिशा में बहती हैं - यह दोनों मीकांग नदी में जल ले जाने वाली उपनदियाँ हैं। मीकांग पठार की पूर्वोत्तरी सीमा निर्धारित करती है। पश्चिम में फेत्चबून पहाड़ियाँ और दोंग फया येन पहाड़ियाँ तथा दक्षिणपश्चिम में दांग्रेक पहाड़ियाँ पठार को मध्य थाईलैण्ड से अलग करती हैं। इन सब बाधाओं के कारण पठार अन्य क्षेत्रों से अलग रहा है और यहाँ एक स्थानीय संस्कृति पनपी है। इन सब पहाड़ियों से वर्षा गिरने में भी रुकावट होती है और इस क्षेत्र में थाईलैण्ड के अन्य भागों की तुलना में अधिक शुष्कता है जिस कारणवश यहाँ चावल उगाने में भी कठिनाई होती है।
दिल्ली डाइनेमोज़ एफ़सी
दिल्ली डाइनेमोज़ एफ़सी इंडियन सुपर लीग की एक टीम है। इसका स्वामित्व डैन नेटवर्क्स के पास है।
सकोन नखोन प्रान्त
सकोन नखोन थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में खोरात पठार पर स्थित है। इसकी दक्षिणी सीमा पर फू फान पहाड़ियाँ स्थित हैं।
"सकोन" शब्द संस्कृत भाषा के "सकल" (अर्थात: सम्पूर्ण) शब्द का थाई भाषा रूप है, जबकि "नखोन" संस्कृत के "नगर" शब्द का रूप है। "सकोन नखोन" का अर्थ "सकल नगर" यानि "नगरों में नगर" है। खोरात पठार का क्षेत्र कम्बोडिया की ख्मेर संस्कृति से प्रभावित है और सकोन नखोन का ख्मेर भाषा रूप "सकोर नकोर" है (यह भी संस्कृत जड़े रखता है)।
कालासिन प्रान्त
कालासिन थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में खोरात पठार पर स्थित है।
एस॰ के॰ भगत
एस॰ के॰ भगत उत्तराखंड कैडर के वर्ष 1982 बैच के भारतीय पुलिस सेवा के अधिकारी हैं। वर्तमान में वे रेलवे सुरक्षा बल, रेलवे बोर्ड के महानिदेशक हैं। इसके पूर्व वे सीआरपीएफ के विशेष महानिदेशक थे।
न्यूज़ नेशन
न्यूज़ नेशन एक फ्री टू एयर, 24-घंटे का हिंदी समाचार चैनल है। इसका स्वामित्व न्यूज़ नेशन नेटवर्क प्राइवेट लिमिटेड के पास है।
सिटी केबल
सिटी केबल (पूर्व में वायर एंड वायरलेस (इंडिया) लिमिटेड (WWIL) के रूप में) भारत की एक मल्टी सिस्टम ऑपरेटर (एमएसओ) है जो सुभाष चंद्रा के स्वामित्व में है। यह भारत के प्रमुख शहरों जैसे:दिल्ली, कोलकाता, मुंबई, बंगलौर, हैदराबाद, विजयवाड़ा, इंदौर, पटना आदि में डिजिटल केबल टीवी सेवाएं देती है। इस कंपनी का प्रधान कार्यालय नोएडा में है।
बी4यू मूवीज़
बी4यू मूवीज़, एक बॉलीवुड फिल्म डिजिटल टीवी चैनल है। यह 8 विभिन्न उपग्रहों तथा अमेरिका, ब्रिटेन, यूरोप, मध्य पूर्व, अफ्रीका, मॉरीशस, कनाडा और भारत सहित 100 से अधिक देशों में उपलब्ध है यह चैनल बी4यू ग्रुप,जिस पर लक्ष्मी मित्तल, किशोर लुल्ला और गोकुल बिनानी का स्वामित्व है, का हिस्सा है।
बिग मैजिक गंगा
बिग मैजिक गंगा एक हिन्दी-भाषा/भोजपुरी भाषा का 24/7 हास्य मनोरंजन चैनल है। इसकी टैगलाइन "चटपटा हर पल" है। यह एक फ्री टू एयर चैनल है यह सभी प्रमुख केबल और डीटीएच प्लेटफॉर्म के साथ ऑनलाइन भी उपलब्ध है।
संयुक्त राज्य अमेरिका में हिन्दी
संयुक्त राज्य अमेरिका मे हिन्दी
याला प्रान्त
याला थाईलैण्ड का एक प्रान्त है। यह दक्षिणी थाईलैण्ड क्षेत्र में मलय प्रायद्वीप में स्थित है। दक्षिण में इसकी सीमाएँ मलेशिया के पेराक और केदाह राज्यों से लगती हैं और यह दक्षिणी थाईलैण्ड का अकेला राज्य है जो समुद्र से तटवर्ती नहीं।
"याला" शब्द मलय भाषा के "जाला" शब्द का थाई भाषा रूप है। इसका अर्थ "जाल" ही होता है। पत्तानी मलय में प्रान्त को "जोलोर" भी कहते हैं।
याला थाईलैण्ड के उन केवल चार प्रान्तों में से एक है जिसमें मुस्लिम समुदाय बहुसंख्यक है। स्थानीय आबादी ७२% मुस्लिम और अन्य बौद्ध धर्मी है। अधिकांश लोग अपनी मातृभाषा के रूप में पत्तानी मलय भाषा बोलते हैं।
बांग्लादेश की राजनीति
बांग्लादेश में राजनीति संविधान, में दिए गए संसदीय, प्रतिनिधित्व वादी लोकतांत्रिक, गणतांत्रिक प्रणाली के अंतर्गत होती है जिसके अनुसार: राष्ट्रपति बांग्लादेश के राष्ट्राध्यक्ष एवं बांग्लादेश के प्रधानमंत्री, सरकार एवं एक बहुदलीय जनतांत्रिक प्रणाली के प्रमुख होते हैं। कार्यकारी शक्तियाँ, बांग्लादेश की सरकार के अधिकारक्षेत्र के अंतर्गत आती हैं, एवं विधाई शक्तियां सरकार और संसद दोनों पर न्योछावर की गई हैं। इसके अलावा, बांग्लादेश में एक स्वतंत्र श्रेणीबद्ध न्यायपालिका भी है, जिसके शिखर पर बांग्लादेश की सर्वोच्च न्यायालय है। बांग्लादेश के संविधान को सन 1972 में लिखा गया था और तब से लेकर आज तक इसमें कुल 16 संशोधन किए गए हैं।
एज़्निस एयरवेज़
एज़्निस एयरवेज़ एल एल सी , उलन बटोर, मंगोलिया स्थित एक सूचीबद्ध और एक सनादी एयरलाइन थी। यह अपने समय में मंगोलिया की सबसे बड़ी घरेलू एयरलाइन थी और इसकी उड़ाने चीन और रशिया के लिए भी होती थीं। इसके पास उज़बेकिस्तान के लिए उड़ान की भी अनुमति थी पर इसने यह सेवा नहीं शुरू की।
२००४ में न्यू कॉम समूह ने मंगोलिया में एक घरेलू हवाई यातायात सेवा आरंभ करने हेतु साध्यता अध्ययन किया। २००६ में उन्होने एज़्निस एयरवेज़ की स्थापना की जो इसकी पूर्ण स्वामित्व वाली इकाई थी। मंगोलिया के मंगोलियाई नागरिक उड्डयन प्राधिकरण ने इसे सेवा आरंभ करने के लिए एयर ऑपरेटर सर्टिफिकेट संख्या 11 प्रदान किया और तत्पश्चात ६ दिसंबर २००६ को एज़्निस एयरवेज़ ने अपनी पहली उड़ान भरी।  २००५-२००६ तक एज़्निस एयरवेज़ के पाइलट ऑस्ट्रेलिया के आनसेट प्रशिक्षण केंद्र में प्रशिक्षण प्राप्त करते थे और जापान के भूतपूर्व एयर कम्यूटर द्वारा इनके प्रशिक्षण का निरीक्षण किया जाता था। ऑस्ट्रेलिया के ही क्वाँटस एयरवेज ने इसके केबिन कर्मचारियों को आपातकालीन प्रशिक्षण प्रदान किया और साब एयरक्राफ्ट ए. बी. ने इसके रखरखाव दल को प्रशिक्षित किया। इसके केबिन कर्मचारियों का सी आर एम प्रशिक्षण बोइंग द्वारा और ख़तरनाक समान के देख रेख का प्रशिक्षण आई. ए. टी. ए. द्वारा किया गया। जी. ई. और हॅमिल्टन ने इसके तकनीकी दल को इंजन और प्रोपेलर लाइन के रखरखाव का प्रशिक्षण दिया। इस विमान सेवा के सभी विमानो, अतिरिक्त पूर्जे तथा दूसरे अन्य देनदारियों हेतु लँदन की एओं कंपनी द्वारा बीमा की सुविधा प्रदान की गयी थी। एज़्निस एयरवेज़ में लगभग २०० कर्मचारी काम करते थे।
कुछ ही समय में एज़्निस एयरवेज़ ने काफ़ी प्रगति दिखाई और नवंबर २००८ में इसके एक लाखवें यात्री ने उड़ान भरी।
एज़्निस एयरवेज़ ने अपनी पहली नियमित अंतरराष्ट्रीय उड़ान सेवा चीन के हैंइलर शहर के लिए अगस्त २००९ में शुरू की। मार्च २०१० से ने एज़्निस एयरवेज़ मंगोलिया के डोर्नोड प्रांत के चोइबलसन नामक शहर के रास्ते हैंइलर के लिए एक और सेवा शुरू की। जून २०१० में रशिया के यूलन-उड़े शहर के लिए शुरू की गयी सेवा इसकी दूसरी नियमित अंतरराष्ट्रीय उड़ान सेवा थी।
इस सबके बावजूद एज़्निस एयरवेज़ की माली हालत में कोई खास सुधार नहीं आया और २२ मई २०१४ को एज़्निस एयरवेज़ की खराब आर्थिक स्थिति और अंतरराष्ट्रीय विमानन उद्योग की मंदी को देखते हुए इसकी सेवाएं अनिस्चितकाल के लिए बंद कर दी गयी।
इस एयरवेज़ का मुख्य कार्यालय यूलन बटोर के बयांज़र्ख में स्थित शाइन डुल बिल्डिंग में अवस्थित था। इस विमान सेवा का नाम अँग्रेज़ी के ‘इज़िनेस इन फ्लाइट’ (उड़ान के दौरान सुगमता) से अभिप्रेरित था। इसके नाम के दो भाग थे। ईज़ेड का अर्थ ईज़ी (सुगम) से था और मंगोलियन भाषा में ‘निस’ का अर्थ होता है 'उड़ना'. इन दोनो को जोड़ने पर जो शब्द बनता है वह है : सुगम उड़ान. एज़्निस एयरवेज़ के लोगो में एक कम्पास बना था जिसमे आठ दिशाएं इंगित थीं। यात्रियों को एक आरामदेह और तनाव मुक्त एहसास प्रदान कराने के लिए एक कोमल फूल के प्रकार के चित्र का चयन किया गया था।
सोंगख्ला प्रान्त
सोंगख्ला थाईलैण्ड का एक प्रान्त है। यह दक्षिणी थाईलैण्ड क्षेत्र में मलय प्रायद्वीप में स्थित है। दक्षिण में इसकी सीमाएँ मलेशिया के पेरलिस और केदाह राज्यों से लगती हैं और यह पूर्व में थाईलैण्ड की खाड़ी से तटवर्ती है।
सोंगख्ला के लगभग तीन-चौथाई लोग थाई या थाई-चीनी मूल के बौद्ध धर्मी लोग हैं। यहाँ एक सम-सम नामक समुदाय भी है जिसके लोग मुस्लिम और थाई भाषी हैं।
चन्थाबुरी प्रान्त
चन्थाबुरी थाईलैण्ड का एक प्रान्त है। यह पूर्वी थाईलैण्ड क्षेत्र में आता है और दक्षिण में थाईलैण्ड की खाड़ी पर तटवर्ती है। इसकी पूर्वी सीमा कम्बोडिया लगती है।
"चन्था" संस्कृत के "चंद्र" शब्द का थाई भाषा रूप है जबकि "बुरी" संस्कृत के "पुरी" शब्द से उत्पन्न हुआ है। "चन्थाबुरी" का अर्थ संस्कृत में "चंद्रपुरी" है।
त्रात प्रान्त
त्रात थाईलैण्ड का एक प्रान्त है। यह पूर्वी थाईलैण्ड क्षेत्र में आता है और दक्षिण में थाईलैण्ड की खाड़ी पर तटवर्ती है। इसकी पूर्वी सीमा कम्बोडिया लगती है और यह थाईलैण्ड के इस भाग का पूर्वतम प्रान्त है।
सा कैओ प्रान्त
सा कैओ थाईलैण्ड का एक प्रान्त है। यह पूर्वी थाईलैण्ड क्षेत्र में आता है और इसकी पूर्वी सीमा कम्बोडिया लगती है।
बुएंग कान प्रान्त
बुएंग कान थाईलैण्ड का एक प्रान्त है। यह देश के पूर्वोत्तरी भाग (ईसान क्षेत्र) में खोरात पठार पर स्थित है और इसकी पूर्वी व उत्तरी सीमाएँ लाओस से साथ लगी हुई हैं।